Elastino

Elastino estas proteino en konektiva histo kiu estas elasta kaj permesas al multaj histoj en la korpo reakiri sian formon post streĉado aŭ kontraktiĝo. Elastino helpas al haŭto reveni al sia origina pozicio kiam ĝi estas enpremita aŭ pinĉita. Elastino ankaŭ estas grava apoga histo en la korpoj de vertebruloj kaj uzita en lokoj kie mekanika energio devas esti stokita. En homoj, elastino estas ĉifrita per la ELN geno.

 Funkcio 
Tiu geno ĉifras proteinon kiu estas unu el la du komponentoj de elastaj fibroj. La ĉifrita proteino estas riĉa je hidrofobaj aminoacidoj kiel ekzemple glicino kaj prolino, kiuj formas moveblajn hidrofobajn regionojn kuntenitaj per krucligoj inter restaĵoj de lizino. Multoblaj transskribaj variaĵoj ĉifrantaj malsamajn izoformojn estis trovitaj por tiu geno. Alia nomo por elastino estas tropoelastino. La karakterizado de malordo estas kongrua kun entropi-regita mekanismo de elasta kontraŭmoviĝo. Oni povas konkludi ke konformiga malordo estas konstituiga kvalito de elastin-strukturo kaj -funkcio.

 Klinikaj aspektoj 
Forigoj kaj mutacioj en tiu geno estas rilataj al supravalva aorta stenozo (SVAS) kaj aŭtosoma domina cutis laxa ("loza haŭto"). Aliaj rilataj difektoj en elastino inkludas Marfan-sindromon kaj emfizemon kaŭzitan de manko deα1-antitripsino.

 Konsisto 
Elasta fibro estas kunmetita de la proteino fibrilino kaj elastino farita el simplaj aminoacidoj kiel ekzemple glicino, valino, alanino, kaj prolino. La totala elastinenhavo intervalas de 58 ĝis 75% de la pezo de seka sengrasigita arterio en normalaj hundoarterioj. Komparo inter freŝaj kaj digestitaj histoj montras ke, ĉe 35% streĉiĝo, minimumo de 48% de la arteria ŝarĝo estas portita per elastino, kaj minimumo de 43% de la ŝanĝo en rigideco de arteria histo ŝuldiĝas al la ŝanĝo en elastinrigideco.
Elastino estas farita per interligado de multaj solveblaj tropoelastinaj proteinmolekuloj, en reakcio katalizita per lisiloksidazo, kreante masivan nesolveblan, daŭreman kruc-ligitan ariĝon. La aminoacido respondeca por tiuj krucligoj estas lizino. Tropoelastino estas speciala proteino kun molekulpezo de 64 ĝis 66 kDa, kaj neregula aŭ hazarda volvaĵoformo konsistigita de 830 aminoacidoj.

Desmozino kaj izodesmozino estas specoj de ligiloj por la tropoelastin-molekuloj.

 Histodistribuo 
Elastino havas gravan funkcion en arterioj kiel rimedo por prema ondodisvastigo por helpi al la sangofluo, kaj estas precipe abunda en grandaj elastaj angioj kiel ekzemple la aorto. Elastino ankaŭ estas gravega en la pulmoj, elastaj ligamentoj, la haŭto, la veziko, kaj en elasta kartilago. Ĝi ĉeestas en ĉiuj vertebruloj escepte la senmakzela fiŝo.

 Referencoj 

 Literaturo 





















 Vidu ankaŭ 
 Williams-sindromo

 Eksteraj ligiloj 
 GeneReviews/NIH/NCBI/UW-eniro sur Williams aŭ Williams-Beuren Syndrome
 La Elastin-Proteino
 Mikrofibrilo 

 Fontoj 

Kategorio:Elastomeroj
Kategorio:Proteinoj
Kategorio:Strukturaj proteinoj
Kategorio:Eksterĉelmatricaj proteinoj
Kategorio:Maljuniĝ-rilataj proteinoj